Հավելված 1

ՀՀ Արմավիրի մարզի Փարաքար համայնքի ավագանու

2023 թվականի դեկտեմբերի 15-ի

թիվ 112-Ա որոշման

ԿԱՐԳ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐՄԱՎԻՐԻ ՄԱՐԶԻ ՓԱՐԱՔԱՐ ՀԱՄԱՅՆՔԻ ԱՎԱԳԱՆՈՒ ԱՆԴԱՄԻ ԻՐ ՊԱՐՏԱԿԱՆՈՒԹՅՈՒՆՆԵՐԻ ԿԱՏԱՐՄԱՆ ՀԵՏԵՎԱՆՔՈՎ ԱՌԱՋԱՑԱԾ ԾԱԽՍԵՐԻ ԴԻՄԱՑ ԱՄՍԱԿԱՆ ԴՐԱՄԱԿԱՆ ՓՈԽՀԱՏՈՒՑՈՒՄ ՍՏԱՆԱԼՈՒ

Սույն կարգով սահմանվում է Հայաստանի Հանրապետության Արմավիրի մարզի Փարաքար համայնքի ավագանուն համայնքի բյուջեից տրվող ամսական դրամական փոխհատուցում ստանալու պայմանները:

Համայնքի ավագանու անդամը իր պարտականությունների կատարման հետևանքով առաջացած ծախսերի դիմաց իր ցանկությամբ և ավագանու որոշմամբ կարող է ստանալ ամսական դրամական փոխհատուցում` Հայաստանի Հանրապետության Ազգային ժողովի պատգամավորի ամենամսյա պատգամավորական ծախսերի միչև 30 տոկոսի չափով:

Հայաստանի Հանրապետության Արմավիրի մարզի Փարաքար համայնքի ավագանու անդամը ստանում է իր պարտականությունների կատարման հետևանքով առաջացած ծախսերի դիմաց ամսական դրամական փոխհատուցում, եթե՝

1. մասնակցել է համայնքի ավագանու նիստերին և մշտական հանձնաժողովների նիստերին, ստորագրել է իր կողմից կայացված որոշումները և նիստերի արձանագրությունները, ներկայացրել է ավագանու որոշման նախագծեր.
2. հանդիպում է կազմակերպել Հայաստանի Հանրապետության Արմավիրի մարզի Փարաքար համայնքի բնակչության հետ, տեղեկացրել համայնքի ավագանու աշխատանքների մասին.
3. մասնակցել է ավագանու կողմից անցկացվող քաղաքացիների ընդունելություններին, հանրային քննարկումներին:

Հայաստանի Հանրապետության Արմավիրի մարզի Փարաքար համայնքի ավագանու անդամը իր պարտականությունների կատարման հետևանքով առաջացած ծախսերի դիմաց փոխհատուցում ստանալու համար պարտավոր է ներկայացնել իր կատարած ծախսերը հիմնավորող փաստաթղթեր:

Փոխհատուցումը տրվում է հաշվի առնելով համայնքի ավագանու բնակության վայրի հեռավորությունը՝ պարտականության կատարման վայրից:

Ավագանու անդամին տվյալ ամսում դրամական փոխհատուցում չի վճարվում, եթե նա այդ ամսվա ընթացքում բացակայել է Փարաքար համայնքի ավագանու և մշտական հանձնաժողովի նիստերից, բացառությամբ` այն դեպքերի, երբ տվյալ ամսում Փարաքար համայնքի ավագանու և մշտական հանձնաժողովի նիստեր չեն եղել: